pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ศธ.แถลงข่าวการจัดงานวันเด็กแห่งชาติ ประจำปี 2561
วันศุกร์ที่ 5 มกราคม 2561
ศธ.แถลงข่าวการจัดงานวันเด็กแห่งชาติ ประจําปี 2561
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ พร้อมด้วยนายการุณ สกุลประดิษฐ์ ปลัดกระทรวงศึกษาธิการ  พล.ต.ต.ดร.เสนิต สําราญสํารวจกิจ ผู้บังคับการตํารวจนครบาล 1 และผู้บริหารกระทรวงศึกษาธิการ ร่วมงานแถลงข่าวการจัดงานวันเด็กแห่งชาติ
วันนี้ (4 มกราคม 2561) ณ ห้องประชุมอาคารราชวัลลภ กระทรวงศึกษาธิการ นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ พร้อมด้วยนายการุณ สกุลประดิษฐ์ปลัดกระทรวงศึกษาธิการ พล.ต.ต.ดร.เสนิต สําราญสํารวจกิจ ผู้บังคับการตํารวจนครบาล 1 และผู้บริหารกระทรวงศึกษาธิการ ร่วมงานแถลงข่าวการจัดงานวันเด็กแห่งชาติ ประจําปี 2561
นพ.ธีระเกียรติ เจริญเศรษฐศิลป์ กล่าวว่า กิจกรรมหลักในการจัดงานวันเด็กแห่งชาติในปีนี้ ประกอบด้วย 2 กิจกรรมหลัก ได้แก่
- กิจกรรมที่ 1 กิจกรรมการนําเด็กและเยาวชนดีเด่นและนําชื่อเสียงมาสู่ประเทศชาติ ประจําปี 2561 เข้าเยี่ยมคารวะและรับโอวาทจากนายกรัฐมนตรีในปีนี้มีจํานวน 785 คน ที่จะเข้าเยี่ยมคารวะและรับโล่รางวัลและรับโอวาทจาก พล.อ.ประยุทธ์ จันทร์โอชา นายกรัฐมนตรี ในวันจันทร์ที่ 8 มกราคม 2561 ณ ตึกสันติไมตรี ทําเนียบรัฐบาล
- กิจกรรมที่ 2 เป็นการฉลองวันเด็กแห่งชาติซึ่งในปีนี้กําหนดจัดฉลองงานวันเด็กแห่งชาติ ในวันเสาร์ที่ 13 มกราคม 2561 ระหว่างเวลา 07.00 – 17.00 น. ณ บริเวณกระทรวงศึกษาธิการ โดย นายกรัฐมนตรี รับเชิญเป็นประธานเปิดงานเวลา 08.30 น. โดยได้รับความร่วมมือทั้งจากภาครัฐและภาคเอกชน ร่วมกันจัดกิจกรรมอย่างยิ่งใหญ่ ภายใต้แนวคิด“เด็กเอ๋ย เด็กดี”และแนวคิดการจัดนิทรรศการจะให้สอดคล้องกับคําขวัญวันเด็กของนายกรัฐมนตรี คือ“รู้คิด รู้เท่าทัน สร้างสรรค์เทคโนโลยี”โดยแบ่งกิจกรรมออกเป็น 4 โซน ดังนี้
โซน 1 เด็กไทย... หัวใจคุณธรรม
โซน 2 เด็กไทย... หัวใจ
โซน 3 เด็กไทย... รู้คิดวิทยาศาสตร์
โซน 4 เด็กไทย... รู้เท่าทันเทคโนโลยี
อนึ่ง ภายในงานยังมีกิจกรรมสําคัญเช่น เปิดเว็บ “ติวฟรี.คอม” เพื่อให้เด็กไทยทุกคนได้มีโอกาสเรียนรู้กับติวเตอร์ชื่อดังของประเทศ และเป็นการเรียนรู้ออนไลน์ ที่จะมีแอพพลิเคชั่นที่เหมาะสมต่อการเรียนรู้มากมาย เช่น Echo English ทั้งฉบับนักเรียนและประชาชน, Echo STEM, ท้องฟ้าจําลองเคลื่อนที่
และอีกเรื่องหนึ่งที่เป็นไฮไลท์คือ จะเปิดอาคารราชวัลลภให้เด็กและประชาชนได้เห็นประวัติศาสตร์ของ ศธ. ซึ่งเป็นวังจันทรเกษม จะได้เห็นสถาปัตยกรรมเก่า ๆ ของอาคารราชวัลลภ ซึ่งได้รับการบูรณะซ่อมแซมใหม่ทั้งหมด รวมทั้งได้เห็นห้องทํางานและนั่งเก้าอี้ของรัฐมนตรีว่าการกระทรวงศึกษาธิการอีกด้วย
นายการุณ สกุลประดิษฐ์ปลัดกระทรวงศึกษาธิการกล่าวด้วยว่าหนังสือวันเด็กในปีนี้ ใช้ชื่อว่า“ฮีโร่ตัวจิ๋ว”จัดทําขึ้นเพื่อเป็นหนังสือที่ระลึกในวันเด็กแห่งชาติประจําปี 2561 โดยเนื้อหาประกอบด้วยประเด็นหลัก ๆ ได้แก่ ความรักชาติ ศาสนา พระมหากษัตริย์ ความผูกพัน การเล่าประการณ์ การอนุรักษ์สิ่งแวดล้อม สํานึกรักบ้านเกิด ผู้สูงอายุ การประหยัด การมีคุณธรรม ครอบครัว ความเป็นไทย ความซื่อสัตย์ การทําตัวให้มีคุณค่า ความกตัญญู และการอนุรักษ์สิ่งแวดล้อม โดยได้จัดพิมพ์จํานวน 3,000 เล่ม มอบให้เด็ก ๆ ที่มาร่วมงานในวันเด็กแห่งชาติที่กระทรวงศึกษาธิการ
บัลลังก์ โรหิตเสถียร:สรุป/รายงาน
กิตติกร แซ่หมู่:ถ่ายภาพ
รัฐบาลไทย-ข่าวทำเนียบรัฐบาล-กต. เผย ผลการประชุมเจ้าหน้าที่อาวุโสเอเปคสมัยพิเศษ เรื่องการแพร่ระบาดของโรคติดเชื้อไวรัสโคโรนา 2019 (โควิด-19) [กระทรวงการต่างประเทศ]
วันเสาร์ที่ 30 พฤษภาคม 2563
กต. เผย ผลการประชุมเจ้าหน้าที่อาวุโสเอเปคสมัยพิเศษ เรื่องการแพร่ระบาดของโรคติดเชื้อไวรัสโคโรนา 2019 (โควิด-19) [กระทรวงการต่างประเทศ]
กต. เผย ผลการประชุมเจ้าหน้าที่อาวุโสเอเปคสมัยพิเศษ เรื่องการแพร่ระบาดของโรคติดเชื้อไวรัสโคโรนา 2019 (โควิด-19)
อธิบดีกรมเศรษฐกิจระหว่างประเทศ ในฐานะเจ้าหน้าที่อาวุโสเอเปคของไทย เข้าร่วมการประชุมเจ้าหน้าที่อาวุโสเอเปคสมัยพิเศษ เรื่องการแพร่ระบาดของโรคติดเชื้อไวรัสโคโรนา ๒๐๑๙ (โควิด-๑๙) ผ่านการประชุมระบบทางไกล สนับสนุนให้เอเปคส่งเสริมและรักษาระบบการค้าแบบพหุภาคี และเสนอให้ใช้เทคโนโลยีดิจิทัลเพื่อฟื้นฟูเศรษฐกิจและสร้างศักยภาพให้ธุรกิจ SME และเร่งฟื้นฟูภาคการท่องเที่ยวในภูมิภาค
เมื่อวันพุธที่ ๒๗ พฤษภาคม ๒๕๖๓ นายเชิดชาย ใช้ไววิทย์ อธิบดีกรมเศรษฐกิจระหว่างประเทศ กระทรวงการต่างประเทศ ในฐานะเจ้าหน้าที่อาวุโสเอเปคของไทย เข้าร่วมการประชุมเจ้าหน้าที่อาวุโสเอเปคสมัยพิเศษ เรื่องการแพร่ระบาดของโรคติดเชื้อไวรัสโคโรนา ๒๐๑๙ (โควิด-๑๙) ผ่านการประชุมระบบทางไกล
การประชุมเจ้าหน้าที่อาวุโสเอเปคสมัยพิเศษนี้ จัดขึ้นโดยมาเลเซีย เจ้าภาพเอเปคในปีนี้ เพื่อหารือแนวทางความร่วมมือของเอเปคในการรับมือและฟื้นฟูเศรษฐกิจจากผลกระทบจากการแพร่ระบาดของโควิด-๑๙ ตามข้ออาณัติในถ้อยแถลงของรัฐมนตรีการค้าเอเปค (อ่านถ้อยแถลงของรัฐมนตรีการค้าเอเปคที่ http://apec.org/Meeting-Papers/Sectoral-Ministerial-Meetings/Trade/2020_trade) โดยมีวาระการหารือที่สําคัญ ได้แก่ (๑) การพิจารณาข้อเสนอในเรื่องที่เกี่ยวกับการค้า เช่น การอํานวยความสะดวกการเคลื่อนย้ายเครื่องมือและเวชภัณฑ์ทางการแพทย์สําหรับรับมือการแพร่ระบาดของโควิด-๑๙ การจัดตั้งกองทุนเพื่อส่งเสริมความร่วมมือเพื่อฟื้นฟูเศรษฐกิจและรับมือสถานการณ์การแพร่ระบาดของโรคติดเชื้อโควิด-๑๙ และการจัดทําฐานข้อมูลออนไลน์เกี่ยวกับนโยบายในการบริหารจัดการสถานการณ์การแพร่ระบาดของโควิด-๑๙ ของเอเปค และ (๒) การดําเนินการเกี่ยวกับเอกสารวิสัยทัศน์เอเปคภายหลังปี ค.ศ. ๒๐๒๐ (APEC Post-2020 Vision) ซึ่งเป็นเอกสารวิสัยทัศน์ของเอเปคภายหลังจากที่เป้าหมายโบกอร์สิ้นสุดลง รวมทั้งพิจารณาแผนงานและการจัดประชุมเอเปคในปี ๒๕๖๓
ในโอกาสนี้ ไทยได้กล่าว (๑) สนับสนุนให้เอเปคมุ่งส่งเสริมและรักษาระบบการค้าแบบพหุภาคี การเปิดตลาด และความเชื่อมโยงของห่วงโซอุปทานภายในภูมิภาค (๒) เสนอให้ใช้เทคโนโลยีดิจิทัลเพื่อฟื้นฟูเศรษฐกิจและสร้างศักยภาพให้ธุรกิจ SME และเร่งฟื้นฟูภาคการท่องเที่ยวในภูมิภาค และ (๓) สนับสนุนให้เอเปคสานต่อการประชุมในปี ๒๕๖๓ และผลักดันการจัดทําและรับรองเอกสารวิสัยทัศน์เอเปคภายหลังปี ค.ศ. ๒๐๒๐ ให้สําเร็จภายในปีนี้ เพื่อรักษาความต่อเนื่องในการดําเนินงาน และสะท้อนความเชื่อมโยงของเอเปคต่อบริบทโลกปัจจุบัน
รัฐบาลไทย-ข่าวทำเนียบรัฐบาล-"อุตตม" สั่งหน่วยงานในสังกัดเร่งช่วยผู้ประสบภัยน้ำท่วมจากพายุโพดุล ด้าน ธกส.เล็งช่วยเกษตรผ่อนปรนภาระหนี้สิน พร้อมแจกถุงยังชีพแล้วกว่า 2 หมื่นถุง
วันอังคารที่ 3 กันยายน 2562
"อุตตม" สั่งหน่วยงานในสังกัดเร่งช่วยผู้ประสบภัยน้ําท่วมจากพายุโพดุล ด้าน ธกส.เล็งช่วยเกษตรผ่อนปรนภาระหนี้สิน พร้อมแจกถุงยังชีพแล้วกว่า 2 หมื่นถุง
สถานการณ์น้ําท่วมจากพายุโซนร้อนโพดุล ส่งผลให้ชาวบ้านได้รับความเดือดร้อนจํานวนมาก นายอุตตม สาวนายน รัฐมนตรีว่าการกระทรวงการคลัง ได้สั่งการให้หน่วยงานในสังกัดแต่ละพื้นที่เข้าช่วยเหลือผู้ประสบภัยอย่างเต็มที่
นายธนกร วังบุญคงชนะ เลขานุการรัฐมนตรีว่าการกระทรวงการคลัง เปิดเผยว่า สถานการณ์น้ําท่วมจากพายุโซนร้อนโพดุล ส่งผลให้ชาวบ้านได้รับความเดือดร้อนจํานวนมาก นายอุตตม สาวนายน รัฐมนตรีว่าการกระทรวงการคลัง ได้สั่งการให้หน่วยงานในสังกัดแต่ละพื้นที่เข้าช่วยเหลือผู้ประสบภัยอย่างเต็มที่ โดยเฉพาะการช่วยเหลือเกษตรกรนั้น ได้มอบหมายให้นายอภิรมย์ สุขประเสริฐ ผู้จัดการธนาคารเพื่อการเกษตรและสหกรณ์การเกษตร(ธ.ก.ส.) กําหนดแนวทาง พร้อมกําชับให้ ธ.ก.ส.ในพื้นที่ดําเนินการให้ความช่วยเหลือผู้ประสบภัย ดังนี้ กรณีฉุกเฉินเร่งด่วน ได้มอบหมายให้พนักงานในพื้นที่ออกเยี่ยมเยียนให้กําลังใจลูกค้า โดยนําเงินจากกองทุนบรรเทาความเดือดร้อนผู้ประสบภัยธรรมชาติและภัยพิบัติของ ธ.ก.ส. ไปจัดหาถุงยังชีพเพื่อนําไปมอบให้เกษตรกรลูกค้าและประชาชนที่เดือดร้อน โดยเบื้องต้นได้ส่งถุงยังชีพช่วยเกษตรกรในพื้นที่จังหวัดพิจิตร พิษณุโลก ขอนแก่น ร้อยเอ็ด มหาสารคาม ยโสธร และนครพนม ไปแล้วกว่า 20,000 ถุง รวมทั้งเข้าไปสนับสนุนศูนย์อพยพหรือจุดรวมพลต่าง ๆ เช่น จัดหาอาหาร น้ําดื่ม บริการสุขาเคลื่อนที่ เต็นท์สนาม รวมถึงการให้ความช่วยเหลือด้านอื่น ๆ เช่น ค่าเช่าเรือ ค่าเช่ารถบรรทุก ค่าแรงงาน เป็นต้น และหลังจากสถานการณ์คลี่คลายลงจะเร่งสํารวจความเสียหายที่เกิดขึ้น เพื่อนําข้อมูลดังกล่าวมาพิจารณาให้ความช่วยเหลือฟื้นฟูหลังประสบภัยต่อไป
นายธนกร กล่าวอีกว่า สําหรับการให้ความช่วยเหลือด้านภาระหนี้สินที่มีอยู่กับ ธ.ก.ส. กรณีที่เกษตรกรได้รับความเสียหายด้านการผลิตและส่งผลกระทบต่อรายได้ ธ.ก.ส.จะพิจารณาขยายระยะเวลาชําระหนี้ออกไปเพื่อบรรเทาความเดือดร้อนตามความหนักเบาของผู้ประสบภัยทุกราย และพิจารณาให้สินเชื่อเพื่อเป็นค่าใช้จ่ายฉุกเฉิน ไม่เกินรายละ 50,000 บาท อัตราดอกเบี้ยร้อยละ 0 ระยะเวลา 6 เดือนแรก และสินเชื่อฟื้นฟูและพัฒนาคุณภาพชีวิตสําหรับเกษตรกรลูกค้าผู้ประสบภัยธรรมชาติหรือภัยพิบัติ ตามความจําเป็นแต่ไม่เกินรายละ 500,000 บาท คิดอัตราดอกเบี้ย MRR -2 หรือเท่ากับร้อยละ 4.875 ต่อปี กําหนดชําระคืนไม่เกิน 15 ปี ทั้งนี้ เพื่อให้เกษตรกรนําไปใช้เป็นค่าลงทุนในการสร้างหรือซ่อมแซมที่อยู่อาศัยที่ได้รับความเสียหาย หรือลงทุนซ่อมแซมโรงเรือนการเกษตร เครื่องมือ เครื่องจักรกลการเกษตรหรือฟื้นฟูการประกอบอาชีพการเกษตรที่ได้รับความเสียหาย ทั้งนี้ เกษตรกรผู้ประสบความเดือดร้อนสามารถติดต่อ ธ.ก.ส.ในพื้นที่เพื่อขอรับการช่วยเหลือในด้านต่าง ๆ ได้ทันทีหรือที่ Call Center 02-5550555
รัฐบาลไทย-ข่าวทำเนียบรัฐบาล-ทส.ลงพื้นที่ศูนย์ปฏิบัติการร่วมพิทักษ์ป่ารอยต่อแพร่-น่าน และฐานปฏิบัติการฟื้นฟูป่าต้นน้ำที่ 1
วันศุกร์ที่ 16 มิถุนายน 2560
ทส.ลงพื้นที่ศูนย์ปฏิบัติการร่วมพิทักษ์ป่ารอยต่อแพร่-น่าน และฐานปฏิบัติการฟื้นฟูป่าต้นน้ําที่ 1
วันนี้ (16 มิถุนายน 2560) กระทรวงทรัพยากรธรรมชาติและสิ่งแวดล้อม โดย พลเอก สุรศักดิ์  กาญจนรัตน์ รัฐมนตรีว่าการกระทรวงฯ ลงพื้นที่ติดตามผลการปฏิบัติงานศูนย์ปฏิบัติการร่วมพิทักษ์ป่า พื้นที่รอยต่อจังหวัดแพร่-น่าน อําเภอเวียงสา จังหวัดน่าน
วันนี้ (16 มิถุนายน 2560) กระทรวงทรัพยากรธรรมชาติและสิ่งแวดล้อม โดย พลเอก สุรศักดิ์ กาญจนรัตน์ รัฐมนตรีว่าการกระทรวงฯ พร้อมด้วย นายชลธิศ สุรัสวดี อธิบดีกรมป่าไม้ นายธัญญา เนติธรรมกุล อธิบดีกรมอุทยานแห่งชาติ สัตว์ป่า และพันธุ์พืช และเจ้าหน้าที่ที่เกี่ยวข้อง ลงพื้นที่ติดตามผลการปฏิบัติงานศูนย์ปฏิบัติการร่วมพิทักษ์ป่า พื้นที่รอยต่อจังหวัดแพร่-น่าน อําเภอเวียงสา จังหวัดน่าน
โดยศูนย์ปฏิบัติการร่วมพิทักษ์ป่า พื้นที่รอยต่อจังหวัดแพร่-น่าน ดําเนินภารกิจในการพิทักษ์ผืนป่า ดูแล ปกป้องและปราบปรามผู้กระทําความผิดเกี่ยวกับป่าไม้ ซึ่งผลการดําเนินการจับกุมผู้ลักลอบตัดไม้มีค่า (ไม้ประดู่ ไม้ชิงชัน) ในเดือนธันวาคม ปี พ.ศ. 2559 - ปัจจุบัน จับกุมขยายผลได้ 8 คดี โดยที่ผ่านมา ตั้งแต่ปี พ.ศ. 2557-2560 นั้นสามารถจับกุมได้รวม 58 คดี อีกทั้งยังได้มีการบูรณาการงานร่วมกับหลายภาคส่วน และนําเทคโนโลยีสมัยใหม่มาประยุกต์ใช้ เพื่อเพิ่มประสิทธิภาพการปฏิบัติงาน ตามนโยบายรัฐมนตรีว่าการกระทรวงทรัพยากรธรรมชาติและสิ่งแวดล้อม ภายใต้คําสั่งคณะกรรมการป้องกันและปราบปรามการตัดไม้ทําลายป่าแห่งชาติ ที่ 1/2560 ศูนย์ปฏิบัติการพิทักษ์ป่า (ศปก.พป.)
ในโอกาสนี้ รมว.ทส. และคณะผู้บริหาร ได้ตรวจเยี่ยมกําลังพล ติดตามผลการดําเนินงานและสถานการณ์ในพื้นที่ พร้อมมอบเงินช่วยเหลือครอบครัวเจ้าหน้าที่ผู้ประสบอุบัติเหตุเสียชีวิต และมอบเครื่องอุปโภค-บริโภคแก่เจ้าหน้าที่ของศูนย์ฯ เพื่อเป็นขวัญและกําลังใจในการปฏิบัติงานปกป้องผืนป่า
นอกจากนี้ ในวันเดียวกัน รมว.ทส. และคณะ ได้ลงพื้นที่ฐานปฏิบัติการฟื้นฟูป่าต้นน้ําที่ 1 เพื่อตรวจติดตามผลการดําเนินงานแปลงฟื้นฟูสภาพป่า ประชารัฐพิทักษ์ป่าน่าน พร้อมทั้งมอบนโยบายการปฏิบัติงานแก่เจ้าหน้าที่ในพื้นที่ มุ่งเน้นการฟื้นฟูรักษาป่าอย่างยั่งยืนสืบไป
รัฐบาลไทย-ข่าวทำเนียบรัฐบาล-ม.ล.ปนัดดาฯ ตรวจเยี่ยมและพบปะผู้บริหาร บุคลากร และเยาวชน   ณ ศูนย์ฝึกและอบรมเด็กและเยาวชน เขต ๘ จ.สุราษฎร์ธานี
วันศุกร์ที่ 9 มีนาคม 2561
ม.ล.ปนัดดาฯ ตรวจเยี่ยมและพบปะผู้บริหาร บุคลากร และเยาวชน   ณ ศูนย์ฝึกและอบรมเด็กและเยาวชน เขต ๘ จ.สุราษฎร์ธานี
ม.ล.ปนัดดาฯ ตรวจเยี่ยมและพบปะผู้บริหาร บุคลากร และเยาวชน ณ ศูนย์ฝึกและอบรมเด็กและเยาวชน เขต ๘ จ.สุราษฎร์ธานี
เมื่อวันที่ ๙ มีนาคม ๒๕๖๑ เวลา ๑๐.๐๐ น.
ม.ล.ปนัดดา ดิศกุล ผู้ช่วยรัฐมนตรีประจํานายกรัฐมนตรี ปฏิบัติราชการกระทรวงยุติธรรม
เข้าตรวจเยี่ยม และพบปะผู้บริหาร ครูอาจารย์ นักสังคมสงเคราะห์ ฝ่ายปกครอง บุคลากร และเยาวชน
ณ ศูนย์ฝึกและอบรมเด็กและเยาวชน เขต ๘ จ.สุราษฎร์ธานี อ.เมือง จ.สุราษฎร์ธานี
สําหรับศูนย์ฝึกและอบรมแห่งนี้นอกจากจะมีกระบวนการฝึกอบรมและดูแลเด็กและเยาวชน
ตามคําพิพากษาหรือคําสั่งของศาล และตามนโยบายของกรมพินิจและคุ้มครองเด็กและเยาวชน
กระทรวงยุติธรรมแล้ว ยังมีการจัดกิจกรรมสําคัญต่างๆ เช่น
๑) กิจกรรมบรรพชา โดยคัดเลือกเด็กที่มีความประพฤติดี สมัครใจเข้าบรรพชา และมีการศึกษาธรรมวินัย
๒) กิจกรรมอาสาบําเพ็ญประโยชน์ จัดตกแต่งสถานที่ปรับปรุงสิ่งก่อสร้าง โดยร่วมกับมูลนิธิ Right to Play
๓) กิจกรรมแนะแนวและเตรียมความพร้อมก่อนเข้ารับการฝึกอบรม สําหรับเด็กและเยาวชนในสถานแรกรับ
สถานพินิจและคุ้มครองเด็กและเยาวชน จ.สุราษฎร์ธานี/นครศรีธรรมราช และภูเก็ต
โดยจัดกิจกรรมละลายพฤติกรรมพร้อมให้ข้อมูลเกี่ยวกับการฝึกอบรมฯ
ม.ล.ปนัดดา ฯ กล่าวว่า ขอให้เยาวชนยึดมั่นในพระราชปณิธานและคําสอนพระราชทานของ
พระบาทสมเด็จพระปรมินทรมหาภูมิพลอดุลยเดช
และพระบรมราโชบายของสมเด็จพระเจ้าอยู่หัวมหาวชิราลงกรณ บดินทรเทพยวรางกูร
ร่วมกันประพฤติปฏิบัติและดํารงรักษาคุณงามความดี มีความซื่อสัตย์สุจริต ความกตัญญู ความอดทน เสียสละ พอเพียง
มีความเพียรในการทําความดี และช่วยกันเสริมสร้างความรู้รักสามัคคีของผู้คนในสังคม
และประเทศชาติ สนองพระราชดํารัสในหลวงรัชกาลที่ ๙ ที่ทรงพระกรุณาพระราชทานให้แก่พสกนิกรชาวไทย
ได้ร่วมกันสร้างเสริมให้เกิดขึ้นและดํารงอยู่อย่างมั่นคงเข้มแข็ง และพัฒนาให้ชาติบ้านเมืองมีความเจริญรุ่งเรือง
ซึ่งการใช้เวลาอยู่ในสถานพินิจและคุ้มครองเด็กและเยาวชน รวมถึงศูนย์ฝึกและอบรมเด็กและเยาวชน
มีเวลาค่อนข้างจํากัด ไม่ยาวนาน จึงอยากให้ทุกคนได้มีการปรับปรุงพัฒนาทัศนคติ
รวมถึงอุปนิสัยใจคอเป็นอันดับแรก ค้นหาต้นแบบของคนดีหรือแบบอย่างให้แก่ตนเองโดยไม่ชักช้า
และยึดถือบุคคลดังกล่าวเป็นเข็มทิศชีวิต นําเราสู่การดํารงชีวิตที่มีคุณภาพและประกอบด้วยคุณธรรม
ม.ล.ปนัดดา ฯ กล่าวเพิ่มเติมว่า เรื่องความมีระเบียบวินัย เป็นสิ่งที่ควรจะมุ่งมั่นปฏิบัติ
เรื่องธรรมชาติแห่งความดีที่เกิดมาพร้อมกับคนทุกคนและสามารถปฏิบัติได้โดยธรรมชาติ
เรื่องความเพียรทางการศึกษา ล้วนเป็นสิ่งที่ลูกหลานเยาวชนจะต้องร่วมกันเสริมสร้างเกียรติคุณ
ความชอบธรรมให้เกิดขึ้นแก่ชีวิตตนและครอบครัว ผมขอขอบพระคุณและฝากผู้บริหาร
ครูอาจารย์ ฝ่ายปกครอง และบุคลากรของสถานพินิจฯ และศูนย์ฝึกและอบรมฯ
ได้ช่วยกันคนละไม้คนละมือในการรักษามาตรฐานและคุณภาพของสถานพินิจฯ และศูนย์ฝึกและอบรมฯ
ให้เป็นที่ยอมรับและเชื่อมั่นศรัทธาของประชาชน
รัฐบาลไทย-ข่าวทำเนียบรัฐบาล-กรมบัญชีกลางลงนาม MOU เคาน์เตอร์เซอร์วิส เพิ่มช่องทางการรับชำระเงินรายได้ให้กับหน่วยงานภาครัฐด้วยอิเล็กทรอนิกส์
วันจันทร์ที่ 23 ธันวาคม 2562
กรมบัญชีกลางลงนาม MOU เคาน์เตอร์เซอร์วิส เพิ่มช่องทางการรับชําระเงินรายได้ให้กับหน่วยงานภาครัฐด้วยอิเล็กทรอนิกส์
กรมบัญชีกลางลงนามบันทึกข้อตกลงกับบริษัท เคาน์เตอร์เซอร์วิส จํากัด เพื่อเพิ่มช่องทางการให้บริการรับชําระเงินรายได้หรือเงินอื่นจากประชาชนและภาคธุรกิจตลอด 24 ชั่วโมง ให้ได้รับความสะดวกและรวดเร็วยิ่งขึ้น เริ่มเปิดให้บริการ 26 ธ.ค.2562 พร้อมกันทั่วประเทศ
นางสาววิลาวรรณ พยาน้อย รองอธิบดีกรมบัญชีกลางในฐานะโฆษกกรมบัญชีกลาง เปิดเผยว่า กรมบัญชีกลางได้พัฒนาระบบการรับชําระเงินกลางของบริการภาครัฐ (e-Payment Portal of Government) ภายใต้แผนยุทธศาสตร์การพัฒนาโครงสร้างพื้นฐานระบบการรับชําระเงินแบบอิเล็กทรอนิกส์แห่งชาติ (National e-Payment Master Plan) ของรัฐบาล และเมื่อวันที่ 23 ธันวาคม 2562 กรมบัญชีกลางได้ลงนามบันทึกข้อตกลงร่วมกับ
บริษัท เคาน์เตอร์เซอร์วิส จํากัด เพื่อเพิ่มช่องทางการรับชําระเงินรายได้และเงินอื่น ๆ จากประชาชนและภาคธุรกิจ ให้ได้รับความสะดวก รวดเร็ว โดยสามารถชําระเงินผ่านเคาน์เตอร์เซอร์วิสได้ตลอด 24 ชั่วโมง เปิดให้บริการพร้อมกันทั่วประเทศ ตั้งแต่วันที่ 26 ธันวาคม 2562 เป็นต้นไป
สําหรับระบบการรับชําระเงินกลางของบริการภาครัฐ (e-Payment Portal of Government) เป็นระบบงานเบ็ดเสร็จสําหรับการรับและนําเงินส่งคลังของหน่วยงานของรัฐ ซึ่งครอบคลุมการทําธุรกรรมระหว่างภาครัฐกับภาคธุรกิจ และภาครัฐกับภาคประชาชน เช่น การจ่ายค่าปรับ ค่าเช่า ค่าใบรับรอง ค่าธรรมเนียม ค่าใบอนุญาต โดยประชาชนและภาคธุรกิจไม่จําเป็นต้องเดินทางมาติดต่อที่ส่วนราชการด้วยตนเอง สามารถทําธุรกรรมผ่านทางเว็บไซต์ https://epayment.cgd.go.th โดยการออกใบแจ้งการชําระเงิน (Bill Payment) เพียงเลือกรายการหรือหน่วยงานที่ต้องการ และนําไปชําระเงินผ่านช่องทางต่าง ๆ เช่น เคาน์เตอร์ธนาคาร เคาน์เตอร์เซอร์วิส ATM Internet Banking หรือชําระเงินออนไลน์ด้วยบัตรเครดิต/เดบิต ผ่านระบบการรับชําระเงินกลางฯ เมื่อประชาชนและภาคธุรกิจชําระเงินสําเร็จแล้วจะได้รับใบเสร็จรับเงินอิเล็กทรอนิกส์ทันที
ซึ่งปัจจุบันมีหน่วยงานนําร่องที่เริ่มดําเนินการรับชําระเงินและนําเงินส่งคลังผ่านระบบการรับชําระเงินกลางฯ แล้วตั้งแต่เดือนพฤษภาคม 2562 ได้แก่ กรมโรงงานอุตสาหกรรม และกรมธนารักษ์ รวมทั้งได้เชื่อมโยงข้อมูลกับระบบการให้บริการภาครัฐแบบเบ็ดเสร็จทางอิเล็กทรอนิกส์ (Biz Portal) ของสํานักงานคณะกรรมการพัฒนาระบบราชการ (ก.พ.ร.) ซึ่งเป็นระบบกลางในการให้บริการด้านการออกหนังสือรับรอง ใบอนุญาต และเอกสารต่าง ๆ แบบเบ็ดเสร็จทางอิเล็กทรอนิกส์ เพื่ออํานวยความสะดวกให้แก่ประชาชนหรือผู้ประกอบการ และมีแผนจะขยายผลให้ส่วนราชการ
ที่มีความพร้อมในปีงบประมาณ พ.ศ. 2563 อีก 33 หน่วยงาน
โฆษกกรมบัญชีกลางกล่าวในตอนท้ายว่า การลงนามบันทึกข้อตกลงในครั้งนี้ กรมบัญชีกลางมุ่งเน้นให้เกิดประโยชน์กับภาคธุรกิจ ภาคประชาชน และหน่วยงานของรัฐ ที่ใช้บริการระบบการรับชําระเงินกลางของบริการภาครัฐ (e-Payment Portal of Government) ให้มีความสะดวก รวดเร็ว ประหยัดเวลาและค่าใช้จ่ายในการเดินทาง
และช่วยลดขั้นตอนการปฏิบัติงานให้กับหน่วยงานของรัฐด้วย
รัฐบาลไทย-ข่าวทำเนียบรัฐบาล-สั่งกองทัพระดมเสริมกำลังพลและเครื่องมือช่าง ลงพื้นที่เร่งช่วยเหลือวิกฤติภัยแล้ง
วันจันทร์ที่ 22 กรกฎาคม 2562
สั่งกองทัพระดมเสริมกําลังพลและเครื่องมือช่าง ลงพื้นที่เร่งช่วยเหลือวิกฤติภัยแล้ง
เมื่อ 19 ก.ค.62 พล.อ.ประยุทธ์ จันทร์โอชา นรม. และ รมว.กห. ได้แสดงความกังวลถึงสถานการณ์ภัยแล้งที่ขยายตัวกว้างจากฝนทิ้งช่วง ส่งผลให้น้ําไหลลงเขื่อนต่างๆต่ํากว่าเกณฑ์เฉลี่ย 50 % ซึ่งอาจส่งผลกระทบต่อประชาชนในวงกว้างหลายพื้นที่
เมื่อ 19 ก.ค.62พล.อ.ประยุทธ์ จันทร์โอชา นรม. และ รมว.กห. ได้แสดงความกังวลถึงสถานการณ์ภัยแล้งที่ขยายตัวกว้างจากฝนทิ้งช่วง ส่งผลให้น้ําไหลลงเขื่อนต่างๆต่ํากว่าเกณฑ์เฉลี่ย 50 % ซึ่งอาจส่งผลกระทบต่อประชาชนในวงกว้างหลายพื้นที่
จึงได้สั่งการให้ทุกเหล่าทัพ ติดตามสถานการณ์ภัยแล้งอย่างใกล้ชิด พร้อมทั้งลงพื้นที่สํารวจและให้การช่วยเหลือเร่งด่วนกับประชาชนที่ได้รับความเดือดร้อนและเสี่ยงต่อการขาดแคลนน้ําอุปโภคบริโภคและน้ําเพื่อการเกษตร โดยเฉพาะพื้นที่ภาคเหนือและภาคตะวันออกเฉียงเหนือ
โดยย้ําให้หน่วยทหารในพื้นที่ บูรณาการทํางานร่วมกับกรมป้องกันและบรรเทาสาธารณะภัย สนับสนุนอุปกรณ์ เครื่องมือช่าง ยานพาหนะและรถบรรทุกน้ํา เพื่อแจกจ่ายนํา้ดื่ม นํา้บริโภค ให้ทั่วถึง เพียงพอแก่ประชาชนที่ได้รับความเดือดร้อน พร้อมทั้ง สั่งการให้กองทัพอากาศ ประสานกับกระทรวงเกษตรและสหกรณ์ สนับสนุนอากาศยานร่วมกับศูนย์ปฏิบัติการฝนหลวงในพื้นที่ ออกปฏิบัติการทําฝนเทียมช่วยเหลือประชาชนให้ครอบคลุมทุกพื้นที่เสี่ยงต่อเนื่องกันไป โดยเฉพาะ พื้นที่เหนือเขื่อนและพื้นที่มีการประกาศเป็นพื้นที่ภัยพิบัติแล้ว
รัฐบาลไทย-ข่าวทำเนียบรัฐบาล-สธ.ปฏิรูประบบ 4 เรื่องหลัก โดยนำสิ่งที่มีมาปรับพร้อมรับฟังความคิดเห็นรอบด้าน
วันเสาร์ที่ 20 มกราคม 2561
สธ.ปฏิรูประบบ 4 เรื่องหลัก โดยนําสิ่งที่มีมาปรับพร้อมรับฟังความคิดเห็นรอบด้าน
กระทรวงสาธารณสุข ระดมความคิดเห็นผู้บริหารระดับสูง ได้ทิศทางการปฏิรูป เน้น 4 เรื่องหลัก ระบบบริหาร ระบบริการและคุ้มครองผู้บริโภค
กระทรวงสาธารณสุข ระดมความคิดเห็นผู้บริหารระดับสูง ได้ทิศทางการปฏิรูป เน้น 4 เรื่องหลัก ระบบบริหาร ระบบริการและคุ้มครองผู้บริโภค ข้อมูลสารสนเทศและกําลังคน ระบบการเงินการคลัง โดยนําสิ่งที่มีมาปรับพร้อมรับฟังความคิดเห็นรอบด้านจากภาคประชาสังคมและบูรณาการกับคณะปฏิรูปที่เกี่ยวข้องด้านสังคมเพื่อประโยชน์ประชาชนสังคม และประเทศ
ศ.คลินิก เกียรติคุณ นพ.ปิยะสกล สกลสัตยาทร รัฐมนตรีว่าการกระทรวงสาธารณสุขให้สัมภาษณ์ว่า กระทรวงสาธารณสุข ได้ประชุมระดมความคิดเห็นผู้บริหารระดับสูงของกระทรวงสาธารณสุขเพื่อปฏิรูปกลไกการดําเนินงานของกระทรวงสาธารณสุข (Retreat) ประจําปีงบประมาณ 2561 ระหว่างวันที่ 18-19 มกราคม 2561 ได้ข้อสรุปทิศทางการปฏิรูป ดังนี้ 1.ระบบบริหารด้านสุขภาพ โดยมีคณะกรรมการดูแลระดับชาติคือนโยบายสุขภาพแห่งชาติ (National Health Policy Board) เพื่อกําหนดทิศทาง/นโยบายหลักด้านสุขภาพ เชื่อมโยง/บูรณาการ นํานโยบายสู่การปฏิบัติ พร้อมกํากับติดตามและประเมินผล และคณะกรรมการนโยบายสุขภาพระดับเขตสุขภาพ ทําหน้าที่บูรณาการทํางานกับทุกภาคส่วนในพื้นที่2.ระบบริการและคุ้มครองผู้บริโภค เน้นการมีส่วนร่วมจากภาคประชาสังคมออกแบบระบบบริการปฐมภูมิให้เข้มแข็ง และคุ้มครองผู้บริโภค โดยเพิ่มความรอบรู้ด้านสุขภาพ รองรับสังคมที่เปลี่ยนแปลงไป เข้าสู่สังคมผู้สูงอายุ โรคไม่ติดต่อเรื้อรัง 3.ข้อมูลสารสนเทศและกําลังคน โดยนําเทคโนโลยีมาพัฒนาโรงพยาบาลรองรับสังคมดิจิตอล เพื่อให้ประชาชนเข้าถึงบริการสุขภาพที่ทันสมัยสะดวกรวดเร็ว รวมทั้งการพัฒนาและกระจายกําลัง 4.การปฏิรูประบบการเงินการคลัง โดยจัดชุดสิทธิประโยชน์หลัก เพิ่มความครอบคลุมหลักประกันสุขภาพ จัดหาแหล่งรายได้เพิ่มเติม เป็นต้น
“แนวคิดทิศทางการปฏิรูปที่จะเร่งเดินหน้าในครั้งนี้ บางเรื่องไม่ใช่เรื่องใหม่ เป็นการนําสิ่งที่มีมาปรับ และจะต้องทําการรับฟังความคิดเห็นประชาชน เจ้าหน้าที่ผู้ปฏิบัติงาน ให้เข้ามามีส่วนร่วมรวมทั้งบูรณาการกับคณะปฏิรูปอื่นด้านสังคมที่เกี่ยวข้องในการดําเนินการ” ศ.คลินิก เกียรติคุณ นพ.ปิยะสกล กล่าว
รัฐบาลไทย-ข่าวทำเนียบรัฐบาล-รัฐมนตรีช่วยว่าการเกษตรฯ ตรวจเยี่ยมสหกรณ์โคนมไชยปราการ ดันเป็นต้นแบบสหกรณ์ทั่วประเทศ
วันพุธที่ 11 กันยายน 2562
รัฐมนตรีช่วยว่าการเกษตรฯ ตรวจเยี่ยมสหกรณ์โคนมไชยปราการ ดันเป็นต้นแบบสหกรณ์ทั่วประเทศ
รัฐมนตรีช่วยว่าการเกษตรฯ ตรวจเยี่ยมสหกรณ์โคนมไชยปราการ ดันเป็นต้นแบบสหกรณ์ทั่วประเทศ เพื่อพัฒนาการผลิตนมโคคุณภาพสูง รองรับการเปิดตลาดแข่งขันกับต่างประเทศ
นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ กล่าวภายหลังลงพื้นที่ตรวจราชการ จ.เชียงใหม่ และ จ.เชียงราย โดยตรวจเยี่ยมการดําเนินงานของสหกรณ์โคนมการเกษตรไชยปราการ จ.เชียงใหม่ ว่า สหกรณ์แห่งนี้มีความเข้มแข็ง มีการดําเนินงานและบริหารงานแบบครบวงจร ที่มีทั้งธุรกิจรวบรวมผลผลิต เงินฝาก สินเชื่อ จัดหาผลผลิตมาจําหน่าย แปรรูปอาหารสัตว์ การพัฒนาอาหารหยาบคุณภาพดี (feed center) เพื่อแก้ปัญหาการจัดการอาหารสําหรับโคนม เพื่อให้ได้ปริมาณน้ํานมดิบ และองค์ประกอบของน้ํานมดิบ ให้มีคุณภาพดี มีความสม่ําเสมอตลอดทั้งปี และยังมีโครงการธนาคารโคนมทดแทนฝูง เพื่อลดภาระการเลี้ยงลูกโคของเกษตรกร นอกจากนี้ยังเป็นสหกรณ์ที่มีคุณภาพน้ํานมดิบคุณภาพสูง และได้รับการรับรองมาตรฐานการปฏิบัติทางการเกษตรสําหรับฟาร์มโคนม (GAP) ครบ 100 % รวมทั้งสิ้น 226 ฟาร์ม มีโคนมทั้งหมด 14,789 ตัว ปริมาณน้ํานมดิบ 84.134 ตันต่อวัน เป็นสหกรณ์ที่มีปริมาณน้ํานมดิบมากที่สุดในภาคเหนือ
ทั้งนี้ กระทรวงเกษตรฯ จึงเตรียมนํารูปแบบการบริหารจัดการของสหกรณ์โคนมการเกษตรไชยปราการ เป็นต้นแบบในการดําเนินงานของสหกรณ์โคนมทั่วประเทศ กําหนดเป็นแผนแม่บท ภายใต้ยุทธศาสตร์ของชาติ เพื่อรองรับการเปิดการค้าเสรี ในปี 2568 ซึ่งจะทําให้มีผลิตภัณฑ์นมผงจากต่างประเทศเข้ามาแข่งขัน ตลาดผลิตภัณฑ์นมในประเทศไทย อาจมีผลกระทบแก่เกษตรกรได้ จึงมีความจําเป็นที่จะต้องพัฒนาการผลิตนมโคให้มีคุณภาพสูง เพื่อให้สามารถแข่งขันกับต่างประเทศได้
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-นายกรัฐมนตรีพบเยาวชนไทยและอาเซียน เพื่อรณรงค์ในโอกาสวันงดสูบบุหรี่โลก ก่อนเข้าร่วมประชุมคณะรัฐมนตรี
วันอังคารที่ 30 พฤษภาคม 2560
นายกรัฐมนตรีพบเยาวชนไทยและอาเซียน เพื่อรณรงค์ในโอกาสวันงดสูบบุหรี่โลก ก่อนเข้าร่วมประชุมคณะรัฐมนตรี
นายกรัฐมนตรีพบเยาวชนไทยและอาเซียน เพื่อรณรงค์ในโอกาสวันงดสูบบุหรี่โลก ก่อนเข้าร่วมประชุมคณะรัฐมนตรี
ก่อนการประชุมคณะรัฐมนตรีประจําวันที่ 30 พฤษภาคม 2560 พลเอก ประยุทธ์ จันทร์โอชา นายกรัฐมนตรี พบตัวแทนเยาวชนไทยและอาเซียนจํานวน 30 คน เนื่องในวันงดสูบบุหรี่โลก
นายกรัฐมนตรีกล่าวขอบคุณตัวแทนเยาวชนไทยและอาเซียนจํานวน 30 คน ที่เห็นความสําคัญต่อสุขภาพ และการงดสูบบุหรี่ พร้อมย้ําว่ารัฐบาลไทยพร้อมสนับสนุน เพื่อลดนักสูบหน้าใหม่ ซึ่งรัฐบาลให้ความสําคัญและมีนโยบายในการส่งเสริมสุขภาพที่ดีและการรณรงค์งดสูบบุหรี่ เพื่อสร้างค่านิยมและจิตสํานักให้เด็ก เยาวชน และคนรุ่นใหม่
ทั้งนี้ ตัวแทนเยาวชนกล่าวขอบคุณรัฐบาลที่ให้ความสําคัญแก่การสนับสนุนมาตรการต่างๆที่ช่วยปกป้องเด็กและเยาวชนให้เยาวชนห่างไกลจากบุหรี่และสารเสพติด
*********************
รัฐบาลไทย-ข่าวทำเนียบรัฐบาล-ดร.สาธิต ปลื้มน้ำใจที่งดงามของคนโควิด อาสาส่งผู้ป่วยโควิดด้วยกันถึงบ้านภูมิลำเนา [กระทรวงสาธารณสุข]
วันศุกร์ที่ 22 พฤษภาคม 2563
ดร.สาธิต ปลื้มน้ําใจที่งดงามของคนโควิด อาสาส่งผู้ป่วยโควิดด้วยกันถึงบ้านภูมิลําเนา [กระทรวงสาธารณสุข]
ดร.สาธิต ปลื้มน้ําใจที่งดงามของคนโควิด อาสาส่งผู้ป่วยโควิดด้วยกันถึงบ้านภูมิลําเนา
รัฐมนตรีช่วยว่าการกระทรวงสาธารณสุข ชื่นชมน้ําใจของคนโควิด อดีตผู้ป่วยร่วมอาสาส่งผู้ป่วยถึงบ้านต่างจังหวัด พร้อมเผยสถาบันประสาทวิทยา กรมการแพทย์รักษาผู้ป่วยโรคโควิด 19 จํานวน 33 ราย ส่งผู้ป่วยคนสุดท้ายกลับบ้านวันนี้
วันนี้ (22 พฤษภาคม 2563) ที่สถาบันประสาทวิทยา กรมการแพทย์ กทม. ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข ให้สัมภาษณ์ภายหลังเยี่ยมให้กําลังใจและส่งผู้ป่วยโรคโควิด 19 ซึ่งเป็นคนสุดท้ายกลับบ้าน ว่า วันนี้มีความยินดีที่ได้มาส่งผู้ป่วยโควิด 19 รายสุดท้ายของสถาบันประสาทวิทยากลับบ้าน และที่น่าชื่นชมและประทับใจคือมีอดีตผู้ป่วยโควิด 19 ที่เคยรักษาหายจากสถาบันประสาทวิทยาเช่นกัน อาสาขับรถไปส่งถึงบ้านผู้ป่วยที่ต่างจังหวัด สําหรับผู้ป่วยรายสุดท้ายนี้ เป็นผู้เดินทางกลับจากต่างประเทศ ผ่านกระบวนการคัดกรอง และตรวจพบว่าติดเชื้อโรคโควิด 19 ถูกส่งมารักษาที่สถาบันประสาทวิทยาจนครบ 14 วัน ไม่มีอาการแทรกซ้อน
“ผู้ป่วยที่รักษาหายแล้วสามารถดําเนินชีวิตตามปกติ ทุกคนจะได้รับหนังสือรับรองจากโรงพยาบาล หลังจากหายป่วยแล้วจะต้องปรับการใช้ชีวิตตามแนวทางชีวิตวิถีใหม่ การ์ดอย่าตก สวมใส่หน้ากากอนามัย ล้างมือบ่อย ๆ เว้นระยะห่างระหว่างกัน ช่วยกันปฏิบัติตามแนวทางนี้ เพื่อป้องกันการแพร่ระบาดระลอก 2” ดร.สาธิตกล่าว
จากนั้น ได้เยี่ยมชมการดําเนินงานของหอผู้ป่วยโรคโควิด 19 ซึ่งเปิดตั้งแต่เริ่มมีการแพร่ระบาดในประเทศ จนถึงปัจจุบันเป็นเวลากว่า 3 เดือน รักษาผู้ป่วยทั้งสิ้น 33 ราย โดยมีอายุรแพทย์ และแพทย์จากทุกแผนกในโรงพยาบาลหมุนเวียนกันมาดูแล พยาบาล 13 ท่าน ผู้ช่วยพยาบาล 6 ท่าน และเจ้าหน้าที่สนับสนุนด้านรังสีวินิจฉัย และทางสถาบันฯ จะทําการปิดตึกหอผู้ป่วยโรคโควิด 19 ชั่วคราว เพื่อทําความสะอาดรองรับผู้ป่วยตามภารกิจของสถาบันฯ ต่อไป อย่างไรก็ตามหากมีผู้ป่วยโควิด 19 เข้ารับการรักษาอีกก็พร้อมให้บริการได้ทันที
******************************
22 พฤษภาคม 2563